Luis Sánchez-Moreno Lira

**Luis Sánchez-Moreno Lira** (1925–2009) var peruansk katolsk erkebiskop. 
## Liv og virke
Luis Sánchez-Moreno Lira ble født 12. november 1925 i Arequipa i Peru. Han var katolsk erkebiskop av Arequipa. Han opprettholdt kontakt med intellektuelle, politikere, vitenskapsmenn og andre fremtredende skikkelser og var en iherdig formidler av katolsk sosiallære. Han døde den 28. september 2009 i Lima. 

### Bakgrunn

Etter å ha gått på *La Salle*-skoler i Arequipa og Lima, studerte Luis Sánchez-Moreno Lira litteratur og jus, og tok en juridisk grad fra Universidad Nacional de San Agustín de Arequipa (UNSA). Han tok doktorgradsstudier i juss i Barcelona og Madrid og tok doktorgrad i sivilrett fra Universidad Central de Madrid. Han ble deretter med i Opus Dei i Spania, returnerte til Peru og underviste i sivilrett ved Det pavelige katolske universitet i Peru (PUCP). Han tok doktorgraden i kanonisk rett ved Det pavelige universitet St. Thomas Aquinas i Roma.

### Prest
Han ble ordinert til prest for *Opus Dei* i Madrid 4. august 1957 og tjenestegjorde som sjelesørger i Peru.

### Hjelpebiskop i Chiclayo
I 1961 utnevnte pave Johannes XXIII ham til titulærbiskop av Nilopolis og hjelpebiskop av Chiclayo. Erkebiskop Romolo Carboni, apostolisk nuntius til Peru, vigslet ham til biskop. Medkonsekrerende var Leonardo José Rodríguez Ballón erkebiskop av Arequipa, og José Dammert Bellido, biskop av Cajamarca.

Biskop Luis Sánchez-Moreno Lira deltok i alle fire sesjoner i Det andre Vatikankonsil.

I 1967, etter Daniel Figueroa Villóns død, utnevnte pave Paul VI ham til apostolisk  administrator for Chiclayo bispedømme.

### Prelat av Yauyos
I 1968 ble han utnevnt til prelat for Yauyos territorialprelatur. Han var spesielt engasjert i Caritas og infrastruktur for befolkningen, spesielt lærerutdanning. I 1971 grunnla han *San José*-seminariet, hvor han selv var professor i kirkehistorie. I 1982 grunnla han det pedagogiske institutt i Cañete. I 1991 innviet han Helligdommen for Vår Frue av den vakre kjærlighets mor *(Santuario Nuestra Señora Madre del Amor Hermoso)* i San Vicente de Cañete, et prosjekt han selv hadde initiert.

### Erkebiskop av Arequipa
I 1996 ble han utnevnt til erkebiskop av Arequipa av pave Johannes Paul II. 

I 2003 innvilget pave Johannes Paul II hans aldersbetingede avskjedssøknad. 

Han døde etter lang tids sykdom i en alder av 83 år og ble gravlagt i Vår Frue Mor av den vakre kjærlighets helligdom i San Vicente de Cañete.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Romolo Carboni (1911-1999) *1953
* Erkebiskop  *Luis Sánchez-Moreno Lira* (1926-2009) *1961

## Referanser